องค์ประกอบความผิดฐานฉ้อโกง มีอะไรบ้าง
ความผิดฐานฉ้อโกง ตามประมวลกฎหมายอาญา หมวด 3 (มาตรา 341-348) มีองค์ประกอบความผิดฐานฉ้อโกง ดังนี้


1. องค์ประกอบภายนอก ได้แก่

1.1 ผู้กระทำ = ผู้ใด

1.2 การกระทำ = การหลอกลวง โดยแสดงข้อความอันเป็นเท็จ หรือ ปกปิดข้อความจริงซึ่งควรบอกให้แจ้ง

1.3 กรรม = ผู้อื่น

1.4 ผลของการกระทำ = ทำให้ผู้อื่นหลงเชื่อ และมีการโอนไปซึ่งทรัพย์สิน โดยผู้กระทำได้ทรัพย์สินไป หรือ มีการทำ/ถอน/ทำลายเอกสารสิทธิ


2. องค์ประกอบภายใน ได้แก่

2.1 มีเจตนาธรรมดา = กระทำโดยเจตนา ได้แก่ กระทำโดยรู้สำนึกในการที่กระทำและในขณะเดียวกันผู้กระทำประสงค์ต่อผล หรือย่อมเล็งเห็นผลของการกระทำนั้น

2.2 มีเจตนาพิเศษโดยทุจริต = เพื่อแสวงหาประโยชน์ที่ไม่ควรได้โดยชอบด้วยกฎหมายสำหรับตนเอง หรือผู้อื่น

ฉ้อโกง คือ การหลอกคนอื่นโดยแสดงข้อความเท็จหรือปกปิดความจริงที่ควรบอกเพื่อเอาทรัพย์สินคนอื่นหรือทำให้คนอื่นทำ ถอน ทำลาย เอกสารสิทธิ

ฉ้อโกง กับโทษตามกฎหมาย
- หลอกลวงเพื่อให้ได้ทรัพย์สินของคนอื่น มีโทษ จำคุกไม่เกิน 3 ปี หรือปรับไม่เกิน 60,000 บ. หรือทั้งจำทั้งปรับ
- หลอกลวงเพื่อให้คนอื่นทำ ถอน ทำลายเอกสารสิทธิ มีโทษ จำคุกไม่เกิน 3 ปี หรือปรับไม่เกิน 60,000 บ. หรือทั้งจำทั้งปรับ
- ฉ้อโกงโดยแสดงตนเป็นคนอื่น มีโทษ จำคุกไม่เกิน 5 ปี หรือปรับไม่เกิน 100,000 บ. หรือทั้งจำทั้งปรับ
- ฉ้อโกงโดยอาศัยความเบาปัญญาของผู้ถูกหลอกที่เป็นเด็กหรือผู้ที่มีจิตอ่อนแอ มีโทษจำคุกไม่เกิน 5 ปี หรือปรับไม่เดิน 100,000 บ. หรือทั้งจำทั้งปรับ
2.ประมวลกฎหมายอาญา,67.กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง)